- Rolf Toft har siden sit skifte sent i sin ungdomstid fra en af vores samarbejdsklubber FC Hjørring arbejdet stjernehårdt på at udvikle sig, og han er en ung mand, der med sin optræden bringer masser af energi, gejst og vilje ind i en trup, siger AaB's direktør, Lynge Jakobsen i en pressemeddelelse. Klubben har altså Rolf Toft på plads, mens to andre fra truppen må forlade deres pladser. - For Kayke og Nicholas Gotfredsens vedkommende er vi i fælleskab nået frem til, at det er i alle parters interesse, at vi ikke forlænger samarbejdet yderligere, og de ønskes naturligvis held og lykke, når de stopper hos os til sommer, siger Lynge Jakobsen.

Referat:
Brasilianske Kayke og Nicholas Godtfredsen skal ud og finde nye arbejdsgivere, når deres kontrakter med AaB udløber til sommer. Til gengæld har klubben forlænget aftalen med den unge angriber Rolf Toft til sommeren 2015.